સારાંશ માટે દસ્તાવેજ: એક જ પરિવારનાં છે ત્રણેય પીડિતા.

ઉત્તર પ્રદેશ પોલીસનું કહેવું છે કે ઉન્નાવમાં દલિત કિશોરીઓનાં ડબલ મર્ડર કેસમાં હત્યા બાજુંના ગામના યુવકે એક સગીર સાથે મળીને કરી છે અને તેમની ધરપકડ કરી લેવાઈ છે.

પોલીસે પાઠકપુર ગામમાંથી વિનય નામના યુવકની અને એક સગીરની ધરપકડ કરી છે.

પોલીસ અધિકારી લક્ષ્મી સિંહે મીડિયાને કહ્યું કે વિનય નામના યુવકનું ખેતર છોકરીઓનાં ખેતરને અડીને આવેલું છે અને તે યુવક એક છોકરીને એકતરફી પ્રેમ કરતો હતો.

લક્ષ્મી સિંહ અનુસાર, વિનયે એક છોકરીને પ્રેમનો પ્રસ્તાવ આપ્યો હતો જેને છોકરીએ અસ્વીકાર કર્યો હતો અને એ પછી વિનયના મનમાં છોકરી પરત્વે ખૂબ ઈર્ષા હતી. 

પોલીસે કહ્યું કે એક ખબરીની બાતમીને આધારે યુવકની ધરપકડ કરવામાં આવી અને એ પછી પૂછપરછમાં એણે ગુનો કબૂલ્યો છે.

ઉન્નાવ જિલ્લા મુખ્યાલયથી લગભગ 50 કિલોમિટર દૂર અસોહા સ્ટેશન છે. સ્ટેશનથી લગભગ ત્રણ કિલોમિટર દૂર બબુરહા ગામ છે. આ ગામમાં જ આ ત્રણેય છોકરીઓનાં ઘર છે, જેઓ બુધવારે સાંજે એક ખેતરમાં બેભાન અવસ્થામાં મળી આવી હતી. તે પૈકી બે છોકરીઓનું મૃત્યુ થઈ ગયું છે. ઘટનાસ્થળ છોકરીઓનાં ઘરથી લગભગ દોઢ કિલોમિટર દૂર છે.

ગુરુવારના ઉન્નાવના જિલ્લા હૉસ્પિટલમાં બંને છોકરીઓનું પોસ્ટમૉર્ટમ થયું, પરંતુ પોસ્ટમૉર્ટમ રિપોર્ટમાં મોતનું કોઈ સ્પષ્ટ કારણ સામે નથી આવી શક્યું. ઉન્નાવના ઉપ મુખ્ય ચિકિત્સાધિકારી ડૉક્ટર તન્મય કક્કડે ગુરુવારે જણાવ્યું કે અત્યારે તેમણે રિપોર્ટ જોયો નથી.

પરંતુ ગુરુવારે સાંજે ઉત્તર પ્રદેશ પોલીસ મહાનિદેશક હિતેશ ચંદ્ર અવસ્થીએ એક વીડિયો નિવેદનમાં રિપોર્ટ વિશે જાણકારી આપી અને જણાવ્યું, “બંને છોકરીઓનાં શરીરના બહાર કે અંદરના ભાગે કોઈ પણ પ્રકારની ઈજાના નિશાન નથી મળી આવ્યાં. મોતનું કારણ સ્પષ્ટ નથી થઈ શક્યું, તેથી વિસરાને તપાસ માટે સુરક્ષિત રાખવામાં આવ્યું છે.”

ઉન્નાવના ડેપ્યુટી CMO ડૉક્ટર તન્મય કક્કડે બીબીસીને જણાવ્યું કે રાસાયણિક તપાસ વગર એ કહેવું મુશ્કેલ છે કે છોકરીઓનાં મોત ઝેર ખાવાના કારણે થયાં છે. આ વિશે ઉન્નાવના પોલીસ અધીક્ષક સુરેશ કુલકર્ણીએ ઘટના બાદ કહ્યું હતું કે ઘટનાસ્થળ પર ફીણ મળ્યું હતું, જેનાથી છોકરીઓનાં મોત ઝેર આપવાના કારણે થયાં હોવાની આશંકા હતી.

ઘટનાના બીજા દિવસે મૃત છોકરીઓ પૈકી એકના પિતાએ અસોહા સ્ટેશનમાં અત્રાત લોકો વિરુદ્ધ હત્યાનો મામલો નોંધાવડાયો. FIRમાં પણ પણ એ વાત નોંધવામાં આવી કે મૃતક છોકરીઓનાં ગળામાં દુપટ્ટો મળ્યો હતો અને બંનેનાં મોઢાંમાંથી ફીણ...\nદસ્તાવેજની સમાન ભાષામાં સારાંશ:
ઉત્તર પ્રદેશના ઉન્નાવ જિલ્લાના બબુરહા ગામમાં સંદિગ્ધ પરિસ્થિતિઓમાં મૃત મળી આવેલી બંને છોકરીઓના અંતિમ સંસ્કાર ગામમાં જ કરી દેવામાં આવ્યા. જ્યારે ત્રીજી છોકરી હજુ પણ કાનપુરની રિજેન્સી હૉસ્પિટલમાં જીવન અને મોત સામે સંઘર્ષ કરી રહી છે. આ દરમિયાન, પાછલા ત્રણ દિવસથી બબુરહા ગામ પોલીસ છાવણીમાં તબદીલ થઈ ગયું છે અને હવે પોલીસે દાવો કર્યો છે કે તેમણે બે આરોપીની ધરપકડ કરી લીધી છે.